На основу члана 40. став 1. тачка 7. Статута општине Инђија ( „Службени лист општине Инђија“ број 5/19 ),

Скупштина општине Инђија, на седници одржаној 18. маја 2020. године, донела је

**ОДЛУКУ**

**О ОСЛОБАЂАЊУ НАКНАДЕ ЗА КОРИШЋЕЊЕ ЈАВНЕ ПОВРШИНЕ**

**У ПОСЛОВНЕ СВРХЕ ПОСТАВЉАЊЕМ ЛЕТЊИХ БАШТИ**

**Члан 1.**

Обвезници накнаде за коришћење јавне површине у пословне сврхе постављањем летњих башти, ослобађају се плаћања накнаде у 2020 години, за квадратуру летње баште из 2019. године.

**Члан 2.**

Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 43-10/2020-I Председник,**

**Дана, 18. маја 2020. године**

**И н ђ и ј а Милан Предојевић**

**Образложење**

Због отежаних економских услова услед пандемије COVID- 19, Штаб за ванредне ситуације општине Инђија, на седници одржаној 30.04.2020. године, донео је Препоруку Скупштини општине Инђија, да донесе Одлуку да се обвезници накнаде за коришћење јавне површине у пословне сврхе постављањем летњих башти, у 2020-ој години, ослободе плаћања накнаде за квардатуру летње баште из 2019.године.

Имајући у виду напред наведено, предлаже се Скупштини општине да Одлуку о ослобађању накнаде за коришћење јавне површине у пословне сврхе постављањем летњих башти, усвоји у тексту како је дат у материјалу.

Одељење за правне и скупштинске послове